«Адам жанының инженері»

Мұқадес Есламғалиұлы... Бұл дүйім жұртқа, алты алашқа демесек те, көкірегі сезімді, тілі орамды, сөз танитын, сауатты қазақ оқырмандарына кеңінен танымал есімдердің бірі. Халықаралық «Алаш» сыйлығының лауреаты. Әңгімелер мен баяндардан, романдардан тұратын «Аққу сазы», «Екінші тыныс», «Қайырлы түн», «Екі басқа дүние», « Толқын мен ағын», «Өз жүрегіңе үңіл», «Тұман ішіндегі көш» атты прозалық, «Әйтеке би», «Әбілқайыр хан», «Ғұмырнамалар мен ғибратнамалар» атты тарихи – танымдық кітаптардың авторы ретінде танимыз. Сондай – ақ ол – бір кездергі Совет одағының, қазіргі ТМД елдерінің территориясындағы әдебиет сүйер қауымға кеңінен танымал В. Пушкин, М. Махмудов, Н. Сулиманов секілді жазушылардың бірсыпыра шығармаларын аударып, оны өзіміздің ана тілімізде сөйлеткен аудармашы. Бұларға қоса М. Есламғалиұлының қазақ өмірінің республикалық баспасөз беттерінде жарық көрген ондаған мақалаларының, эсселерінің орны тағы бір төбе және сонымен бірге ол көзі тірісінде екі жүзге тарта қазақ жазушысы мен журналисінің, ғалымының кітабына жауапты редактор, рецензент болыпты. Біз егер қазақ әдебиетін сонау елдік жылдардан бергі кезеңін – тәуелсіздік тұсындағы табысымыз деп даралайтын болсақ, сөз жоқ Мұқадес атамыздың шығармаларынсыз елестету мүмкін емес секіліді. Осы бір етек жеңімізді жинап, бар – жоғымызды түгендеп, бір жеңнен қол, бір жеңнен бас шығарған уақытымызда, әдебиетіміздің белгілі бір сатыларға көтерілген кезінде Мұқадес Есламғалиұлының шығармаларын да атап өтпесек болмайды, оның әдебиетіміз де алатын орны ерекше, әрі біз үшін үлкен олжа болмақ. Ғұмыр бойы қазақтың сөз жауһарын теріп, қос қанатын құлаштай керіп, ардың ісі әдебиетіміздің жоғын жоқтаған әдебиетші данамыздың «Тұман ішіндегі көш» романына тоқталмақпын. Әрине оның көлемді шығармасын мына бір шағын мақалаға сыйдыру мүмкін емес, бірақ қысқаша баяндауыма рұхсат етіңіздер! «Тұман ішіндегі көш» романын оқығанда байқайтынымыз тәуелсіздіктің алғашқы жылдарындағы өлара кезең, қоғамдағы сан қилы өзгеріс жазушының жүрек сүзгісінен өтіп, санасын сілкіп, тәнін тітіркендіріп жазбауға мүмкіндік болмағасын «адам жанының инженері екен- ау» деп қол қоямыз. Тұман ішіндегі көштің қатарында кім жоқ дейсіз? Өзі туралы кітап жаздырғысы келетін Төремұрат , сөз жоқ, бүгінгі Қазақстанның адамы. Ол үшін дүниеде сатылмайтын ештеңе жоқ, барлығын ақша шешеді деп ойлайды. «... Мына кейуана тірлікте «сат» деген сөздің жалғыз сыңары сатып ал!Оның қитұрқысына бұл сияқтылар кеще. Оған сұңғылылар – әлгі Төремұрат сықылдылар. Заманның құрсағында жаралып, кіндігін уақыттың өзі кескендер, әне, солар. Бүгінгі күннің мырзалары да солар. Олардың ұғымында, Алланың нұр пейілінен жаралған пендесінің ең асылы жаны мен арының бағасы солардың қалтасында, соларды құзырында...» Бұл да нарықтық қатынастармен кірген «арыңда сатсаң да ақша тап» дейдін сасық пиғыл, қорқау күнкөріс. Бір редакцияда жұмыс істейтін адамдар әр түрлі. Ісі мен ойы қабыспайтын Далабай, баласы шет елге қашқан Қуангерей, тілінің тікені бар Есімхан – бір-біріне қарама-қайшы кейіпкерлер. Шенеуліктер Төрежанов пен Күдербаев өмір бойы бақталас, тақталас, мақсатққа жету үшін еш нәрседен тайынбайтын жандар. Тәуеліз газает шығарып, әртүрлі келекелерге тап болып жүрген Игісін ішкі қырындысын ақтарады: «Әуелден де ауқатты мен байдың көлеңкесін сығалайтын қазақты үш ғасырлық отарлаудың қоқан-лоқысы еңсесін езіп жіберген бе деп қорқамын. Рухы езілген халық – жалтақ. Жалтақ адам өзіне берілген еркіндікке де еркін қожалық ете алмайды. Ол әлі де күштіні ториды. Соның көлеңкесінен кеткісі келмейді...». Бұл да көкейкесті тұжырым. Саяси тәуелсіздікке жеттік, енді рухани тәуелсіздікке жетер ме екенбіз деген аңсар. Аурухананың төсегіне таңылған Берекенің санасы сергек. «Пышаққа» түсуге дайындалып жатыр.Фәни мен бақидың арасы жақын сияқты. Қатын баласына ақыл айтудан қашқақтайды. Өзінің ойы «Кешкен ғұмыры өсиет пен өнегеге жарамаса, жантәсілім алдында бір-ер ауыз сөз кімге азық, кімге мұра?...» Бұлда ащы да болса шындық. Саналы ғұмыр кешкен Береке тірлік деген жарық сәулені ұмытып қалмайын деп талпынады. Ұйықтатын дәрі қалың ұйқыға әкетіп барады. Түсі ме, өңі ме шұбалаған көштің ішінде жүр. Көштің арманы, мақсаты Жер жәннатын көру. Көшті тұман басты, көштің іші айқай - шу, даң – дама, алас – күлес. **Түйін: « Алтын көрсе періште жолдан таяр» деп өзінің көрсе қызар құнығуымен, ақшаның жетегінде кетпей, ақылмен, ең бастысы еңбекпенен нан тауып, арқалы ауыр күшпен ғылымға, білімге жету керек. Ақының оқырманға айтапағы осы деп ойлаймын. Өйткені тұманның ішіндегі айқай-шу, даң-дама мұның бәрі қазіргі қоғамдағы адам санасының төмендеп, өмір сүруінің өзгергендігін білдіреді. Ал көш дегеніміз - ол мына қазақ жұрты. Мұндағы басты мәселенің шешуі менің ойымшы: арзан күлкі, арам еңбекпен келген қағаз ақша адамға ешқашан азық болдмайды. Сондықтан «тұман ішіндегі көштің» тыйлуы мына біздің қолымызда құрметті жас оқырман қауым.** Мұқадес атамызды адам жанының инженері екенін дәлелдейтін бірден бір шығарма осы «Тұман ішіндегі көш» романы. Ол адам жанының түрлі мінездерін әшкерелей отырып, болашақ жас ұрпаққа Жерұйықтай көш бағдарын көрсетіп кетті. Міне, қазақ әдебиетіне, қазақ жұртына осындай үлкен еңбегін сіңірген дүние дабылы Мұқадест Есламғалиұлының жетпіс деген шырайлы жасын қалайша атап өтпеске.Өкінішке орай, өзі арамызда жоқ, бірақ оның талантты шығармаларын жоқтаушылары, осы залда отырған, қадірменді ағайындар сіздер барсыздар, оның есімін келешекте де, ұмыттырмайтын қазақ деген қабырғалы елдің желкілдеп өскен жас көктей күн санап, жыл санап жетіліп келе жатқан жас қауымы бар. Ендеше оны бүгін біздің арамызда жоқ деуіміз шартты ғана нәрсе, өйткені өзінің керемет шығармалары арқылы өнерпаз рухы дәл қазір мына бізбен қайта жүздесуде.